text: Aswan qhepaman, warmiyman Bibliamanta yachachej hermanasqa, yachachisqankuta uyarikunaypaj invitawarqanku. Noqataj "ya" nerqani. Chaypi uyarisqayqa, sonqoymanpuni chayawarqa. Astawanqa Salmo 37:10, 11 versiculospi nisqan. Chaypi nin: "Tumpamantawanqa manaña sajra runas kanqankuchu; may jinata maskʼaspapis, manaña paykunata tarinkiñachu. Llampʼu sonqoyojkunatajrí kay pachata herenciata jina japʼenqanku, allin kawsaypitaj kusisqa kanqanku", nispa.